สวัสดีคะคุณพอดีลูกสาวอายุุ13ปีเป็นประจำเดือนมาเกือบเดือนแล้วยังไม่หายเลยค่ะอันตรายไหมค่ะ
สวัสดีค่ะ การมีประจำเดือนมานานเกือบเดือนในช่วงวัยรุ่นที่เพิ่งเริ่มมีประจำเดือน ส่วนใหญ่เกิดจากการทำงานผลิตฮอร์โมนของรังไข่ที่ยังไม่สมบูรณ์ ซึ่งไม่ได้อันตรายอะไร แต่การที่มีเลือดออกติดต่อกันนานๆ อาจมีผลทำให้เกิดภาวะโลหิตจางตามมาได้ ดังนั้น จึงควรไปพบแพทย์เพื่อรักษาค่ะ ส่วนสาเหตุอื่นๆ นอกจากนี้พบได้น้อย เช่น มีภาวะไทรอยด์ฮอร์โมนผิดปกติ มีเกร็ดเลือดต่ำหรือเกร็ดเลือดทำงานผิดปกติ เป็นต้น ดังนั้น แพทย์ก็จะทำการตรวจว่ามีโรคอื่นๆ อยู่หรือไม่ด้วย หากไม่มีและเกิดจากฮอร์โมนผิดปกติ แพทย์ก็จะให้ยาปรับฮอร์โมนมาทาน เพื่อให้เลือดหยุดไหลค่ะแต่นอกจากนี้ หากลูกเคยมีเพศสัมพันธ์ ก็ควรต้องนึกถึงว่าอาจเกิดจากการตั้งครรภ์ แล้วมีภาวะแทรกซ้อนเกิดขึ้นด้วยค่ะ